**Muriel Tramis** (født 1958) er en fransk videospilldesigner fra Martinique. Hun har skrevet og regissert eventyrspillene *Méwilo*, *Freedom*, *Geisha*, *Fascination*, *Lost in Time* og *Urban Runner* ved studioet Coktel Vision. Hun har også medskapt videospillserien *Gobliiins* med Pierre Gilhodes. Tramis var også involvert i skapelsen av ADI-serien, som var en undervisende spillserie for skolebarn og studenter, og har siden 2003 styrt Avantilles, et firma som spesialiserer seg i 3D-programmer på internettet.

Tidlig liv og utdannelse
------------------------

Tramis ble født i 1958 i Fort-de-France på Martinique, hvor hun mottok undervisning ved klosteret til Søstre av Sankt Josef av Cluny, og senere ved en bibelhøyskole. Hun flyttet til Paris for ingeniørstudier ved Institut supérieur d'électronique de Paris.

Karriere
--------

Før hun ble en videospillskaper, var hun dataingeniør. Tramis begynte så i en stilling ved Aérospatiale, hvor hun var ansvarlig for å forbedre vedlikeholdsprosedyrer for ubemannede farkoster, samt håndtering av fjernstyrte fly som ble brukt i missiltester og sjømålmissiler. Etter fem år forlot hun Aérospatiale, og begynte å utforske reklame og kommunikasjon, samt interaktiv programvare.

I 1985 ble Tramis ansatt ved Coktel Vision, et fransk videospilldesign- og distribusjonsselskap, hvor hun var ansatt frem til 2003. Hun beskrev sin tid ved dette selskapet som svært intellektuelt og kreativt tilfredsstillende. Hos Coktel Vision utviklet hun noen av selskapets mest kjente og bestselgende spill.

I 1991 solgte *Gobliiins* nesten én og en halv million eksemplar i samarbeid med Coktel Vision.[] *Lost in Time* var et eventyrspill utviklet og distribuert av Coktel Vision i 1993, og var markedsført som «den første interaktive eventyrfilmen som brukte Full Motion Video-teknologi», og inneholdt de fire grafiske elementene «full motion video», håndmalte og digitaliserte bakgrunner og 3D-dekor. Handlingen var basert rundt en kvinne som gjennomsøkte et skipsvrak som underlig har blitt sendt tilbake til året 1840. Skipet var fortsatt intakt, så hun hadde ikke annet valg enn å utforske det. Dette leder til at hun finner ut sin fortid. Tramis ble raskt interessert i å skape historier og bilder med datamaskiner, og samarbeidet med Coktel for å lage hennes første eventyrspill. Resultatet var *Méwilo*, som hun skapte sammen med Patrick Chamoiseau og Philippe Truca. Handlingen finner sted i Saint-Pierre den 7. mai 1902, tidsrommet rundt Montagne Pelée-utbruddet.

Etter suksessen *Méwilo*, styrte Tramis skapelsen av *Freedom*, hvor handlingen var om en slave som har én natt til å rømme fra en plantasje. Spillet kombinerer eventyr og strategi, der overbevisning og allianser er kombinert med taktiske konfrontasjoner. Tramis ble senere forfremmet ved Coktel Vision for å håndtere flere prosjekter. Etter dette returnerte hun til å regissere titler som *Geisha*, *Fascination* og *Lost in Time*. Sammen med Pierre Gilhodes skapte hun også tre episoder av serien *Gobliiins*, og *The Bizarre Adventures of Woodruff and the Schnibble*. Hun regisserte senere *Urban Runner*, sammen med filmarbeidere og hadde overoppsyn med digital redigering og skapelsen av spesialeffekter.[] Tramis var involvert i dannelsen av ADI-utvalget for barneskolebarn og studenter, og har siden 2003 grunnlagt og styrt Avantilles, en spesialist innenfor 3D-programvare på internettet.

Tramis har designet flere eventyrspill som fokuserte på utdanning hos barn, som inkluderer *Abidou 1* og *Abidou 2*, som er to lærespill laget for å introdusere unge barn til numre, former og farger.

Tramis har også vært en større stemme i det franske videospillsamfunnet, da hun har ment at kvinnene i industrien ikke var respekterte nok. Hun pekte også ut mangelen på kvinnelige ansatte og at å øke hyppigheten på rekruttering og trening hos kvinner ville vært en åpenbar måte å overkomme den europeiske mangelen på designere, ingeniører og teknikere.

Utmerkelser
-----------

Tramis ble, 14. juli 2018, utnevnt som ridder av Æreslegionen. Utmerkelsen ble overrakt under åpningen av Paris Games Week av Mounir Mahjoubi, den franske statssekretæren for digitale saker, 25. oktober 2018. Hun var den andre spilldesigner som mottok denne utmerkelsen.

Spill
-----

* *Méwilo* (1987)
* *Freedom* (1988)
* *Emmanuelle* (1989)
* *Geisha* (1990)
* *Fascination* (1991)
* *Lost in Time* (1993)
* *Urban Runner* (1996)

Medskapt med Pierre Gilhodes:

* *Gobliiins* (1991)
* *Gobliiins 2* (1992)
* *Goblins Quest* (1993)
* *The Bizarre Adventures of Woodruff and the Schnibble* (1994)

Referanser
----------

1. 1 2 3   Une Vie Bien Jouée / A Life Well Played: The Cultural Legacy of Game Designer Muriel Tramis[Hentet fra Wikidata]
2. ↑   «La Légion d'Honneur pour la Martiniquaise Muriel Tramis, pionnière en jeux vidéos», utgitt 20. juli 2018[Hentet fra Wikidata]
3. ↑   Library of Congress Authorities[Hentet fra Wikidata]
4. ↑   «Muriel Tramis, pionnière du jeu vidéo : « Je ne me suis jamais posé la question de la légitimité »», verkets språk fransk, utgitt 11. mars 2019[Hentet fra Wikidata]
5. ↑   Amélie Piriou, «Muriel Tramis, isepienne décorée de la légion d'honneur», verkets språk fransk, utgitt 10. august 2018[Hentet fra Wikidata]
6. ↑   «On vous présente Muriel Tramis, pionnière du jeu vidéo et première femme du secteur à recevoir la Légion d'honneur»[Hentet fra Wikidata]
7. ↑   www.clubic.com[Hentet fra Wikidata]
8. 1 2  Chloé Woitier (26. oktober 2018). «Pionnière du jeu vidéo en France, Muriel Tramis reçoit la Légion d'honneur». *lefigaro.fr* **(fransk)**.
9. 1 2 3 4  Damien Choppin (25. oktober 2018). «On vous présente Muriel Tramis, pionnière du jeu vidéo et première femme du secteur à recevoir la Légion d'honneur». *businessinsider.fr* **(fransk)**.
10. 1 2  «Muriel Tramis, pionnière du jeu vidéo : "Je ne me suis jamais posé la question de la légitimité "| CNC». *www.cnc.fr*. Besøkt 19. desember 2019.
11. 1 2  Onanuga, Tola (5. mai 2021). «Gaming in colour: uncovering video games' black pioneers». *The Guardian*. Guardian News and Media Ltd.
12. ↑  Salvador, Phil "Shadsy" (5. mars 2018). «Muriel Tramis speaks about her career and the memory of Martinique». *The Obscuritory* **(engelsk)**. Besøkt 19. desember 2019.
13. ↑   *Lost in Time*, besøkt 2019-12-19
14. ↑  «Muriel Tramis, an exemplary pioneer». *Adventure Planet* **(fransk)**. 11. april 2005.
15. ↑  «Muriel Tramis, first video game designer decorated with the Legion of Honor». *Le Monde* **(fransk)**. 19. juli 2018.
16. ↑  Nouvelle, L'Usine (29. november 2018). «On ne naît pas ingénieure, on le devient - Guide de l'ingénieur».
17. ↑  PseT (6. november 2018). «Paris Games Week : discours de Muriel Tramis et premier bilan de Women In Games France». *3DVF* **(fransk)**. Besøkt 19. desember 2019.
18. ↑  «Muriel Tramis, pioneer of video games in France, receives the legion of honor». *Women in games*. 17. juli 2018. [*død lenke*]

Eksterne lenker
---------------

* (en) Muriel Tramis på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** SUDOC
 |

Portal: Videospill